**NEGYEDÉVES BESZÁMOLÓ**

**az Őrség Határok Nélkül Egyesület**

**2018. év április hónap 1. nap. – június hónap 30. nap időszak tevékenységéről**

1. **Kérjük, mutassa be a negyedévben a HFS megvalósításával kapcsolatos tevékenységeket! (minimum 3000 – maximum 6000 karakter)**
   1. **Helyi felhívás tervezetek egyeztetési folyamata, időpontjai**

Az Őrség Határok Nélkül Egyesület Leader helyi felhívásai az alábbi időpontokban jelentek meg:

1. Gazdaságfejlesztési intézkedések megjelenési időpontja: 2017. október 31.

1. számú intézkedés: Helyi termék és kapcsolódó szolgáltatásfejlesztés

2. sz. intézkedés: Térségi turisztikai attrakciófejlesztés

1. Szolgáltatásfejlesztés intézkedések megjelenési időpontja: 2017. november 30.

3. sz. intézkedés: „Élhető Vidékért” – Települések közösségi célú fejlesztése

4. sz. intézkedés: „Élhető Vidékért” – Együttműködésen alapuló, komplex, az

akciócsoport egész vagy jelentős részét lefedő közösségi célú

fejlesztések

5. sz. intézkedés: „Élhető Vidékért” – Civil szervezetek alaptevékenységének

támogatása

Jelen beszámolási időszak alatt 2018. május 14-én kezdeményeztünk az Irányító Hatóság felé felhívás módosítást, amelynek célja mind az 5, az Egyesület által meghirdetett intézkedés benyújtási határidejének meghosszabbítása volt 2018. május 31-ről 2018. szeptember 30-ra. A határidő módosítást az indokolta, hogy továbbra is jelentkeztek érdeklődők, potenciális pályázók a Leader pályázatok iránt, továbbá az ügyintézés során láthatóvá vált, hogy szabadulnak fel források, így lehetőséget kívántunk biztosítani újabb támogatási kérelmek benyújtására.

* 1. **Helyi felhívás megjelenésének időpontjai, a helyi támogatási kérelmek benyújtási és ellenőrzési, valamint értékelési szakaszaiban végzett tevékenységek bemutatása**

Az Őrség Határok Nélkül Egyesület Leader helyi felhívásai az alábbi időpontokban jelentek meg:

Gazdaságfejlesztési intézkedések megjelenési időpontja: 2017. október 31.

1. számú intézkedés: Helyi termék és kapcsolódó szolgáltatásfejlesztés

2. sz. intézkedés: Térségi turisztikai attrakciófejlesztés

Szolgáltatásfejlesztés intézkedések megjelenési időpontja: 2017. november 30.

3. sz. intézkedés: „Élhető Vidékért” – Települések közösségi célú fejlesztése

4. sz. intézkedés: „Élhető Vidékért” – Együttműködésen alapuló, komplex, az

akciócsoport egész vagy jelentős részét lefedő közösségi célú

fejlesztések

5. sz. intézkedés: „Élhető Vidékért” – Civil szervezetek alaptevékenységének

támogatása

Az Irányító Hatóság 2018. február végén bocsájtotta rendelkezésre az IIER ügyintézői felületet. A Nyugat-Dunántúli Leader helyi akciócsoportok számára a Magyar Nemzeti Vidéki Hálózat szervezésében az Irányító Hatóság és a Magyar Államkincstár munkatársai március 9-én tartottak ügyintézői képzést Keszthelyen. Ezt követően Egyesületünk munkaszervezete első körben papír alapon megkezdte a beérkezett támogatási kérelmek ügyintézését. Egyesületünk 2018. április elején a Vas Megyei Kormányhivatalnál kezdeményezte egy személyes konzultációs nap megtartását, ahol a támogatási kérelmek ügyintézésével kapcsolatos gyakorlatok, példák kerüljenek bemutatására. A Vas Megyei Kormányhivatal munkatársai elfogadták a felkérését és valamennyi vas megyei Leader helyi akciócsoport számára tartottak egy a 2007-2013-as időszakban is rendszeresen megtartásra kerülő felkészítő napot. Ezt követően az Egyesület munkaszervezete megkezdte a beérkezett 54 db támogatási kérelem IIER-ben történő alapjogosultsági és A1 ügyintézését. Június 30-ig 25 db kérelem hiánypótlási felszólítás került kiküldésre az ügyfelek részére.

Egyesületünk honlapján ([www.orsegleader.hu](http://www.orsegleader.hu)) és facebook oldalán folyamatosan biztosítjuk az aktuális információk elérését és a 2017. december elején útjára bocsájtott LEADER konzultációk előzetes bejelentkezés alapján továbbra is folytatódnak.

* 1. **A HFS fejlesztési források felhasználásának nyomon követésével kapcsolatos információk**

Az érintett beszámolási időszakban megkezdődött beérkezett támogatási kérelmek alapjogosultsági és A1 ügyintézése. Az ügyintézés során már látható, hogy a beérkezett támogatási kérelmek nem mindegyike megfelelő, elutasítás és visszavonás is valószínűsíthető, ezért az Egyesület vezetősége a források teljes körű lekötése érdekében a Leader helyi felhívások benyújtási határideje mellett döntött, amelynek értelmébe 2018. május 31. helyett 2018. szeptember 30-ig van lehetőség támogatási kérelmet benyújtani.

* 1. **A helyi felhívásokkal kapcsolatos rendezvények bemutatása**

2018. május 29-én az Egyesület elnökségének ülésére és közgyűlés megtartására került sor. A közgyűlés során külön napirendi pont keretében került sor az aktuális LEADER pályázati információkról szóló tájékoztatásra, amelynek során az ülés időpontjáig összesíthető statisztikai adatok mellett az ügyintézés során felmerülő pályázók által elkövetett pályázói hibák, észrevételek kerültek bemutatásra. A hasznos tudnivalók mellett a továbbra is elérhető Leader helyi felhívások ismételten bemutatásra kerültek.

* 1. **Egyéb**

Egyesületünk elnöke, vezetőségi tagjai a helyi médiák (Rábavidék, Vas Népe, Őri Hírek) részére folyamatosan tájékoztatást nyújtott a LEADER program aktualitásairól, pályázati lehetőségekről.

1. **Kérjük, mutassa be a negyedévben a működési és animációs feladatokkal kapcsolatos tevékenységeket! (minimum 3000 – maximum 6000 karakter)**

Válaszában térjen ki minimum az alábbi tevékenységek közül azokra, amelyek a negyedévben megvalósultak:

* 1. **A helyi szereplők animálási, vagy egyéb célú képzése**

Az Őrség Határok Nélkül Egyesület 2017. december 1-jétől elindította a Leader pályázati benyújtási időszakok alatt, kedd-csütörtöki napokon a HACS konzultációt. A konzultáción valamennyi pályázónak részt kell vennie. A konzultáció lényege a pályázó és projektötletének megismerése, közös projektfejlesztés, a támogatási kérelmek összeállításával kapcsolatos tájékoztatók tartása,(az ügyfélregisztrációs szám igénylésétől kezdve a teljes kérelem összeállításig) gyakorlati kérdések megvitatása, problémamegoldás. A konzultáció menete egy a HACS által adott felhívás kapcsán elkészített HACS konzultációs lap, amely célirányosan tartalmazza az adott felhívásra vonatkozó szakmai kérdéseket. A konzultációs lapot a konzultáció végén a pályázónak másolati példányban rendelkezésre bocsájtuk, amelyen az adott projekttel, támogatási kérelem összeállításával kapcsolatos HACS ügyintéző által észrevételezett hiányosságok, szakmai javaslatok, megállapítások kerülnek feltüntetésre, ezzel is segítve a minőségi kérelmek benyújtását. A konzultációs lehetőségek továbbra is biztosítjuk a hiánypótlási szakaszban, ahol a kiküldött hiánypótlási felszólítások személyes átbeszélésére nyitunk lehetőséget a határidőben történő megfelelő teljesítés érdekében.

* 1. **A helyi tájékoztató rendezvények tartása**

2015. április 21-22-én a szlovén és a magyar nagykövet védnökségével magyar és szlovén polgármesterek, üzletemberek, regionális fejlesztési szakemberek és az egyetemi szféra képviselői találkoztak Szentgotthárdon, hogy az együttműködésben rejlő lehetőségeket feltárják, megosszák egymással fejlesztési elképzeléseiket és partnereket találjanak konkrét projektjavaslataikhoz. A résztvevő felek ekkor írták alá a Szentgotthárdi nyilatkozatot, amellyel megalapítottak egy éves rendszerességgel megrendezendő eseményt, ahol a szomszédos nemzetek szereplői közötti együttműködés erősíthető és bővíthető.  
  
A két érintett nagykövetség, Szentgotthárd Város Önkormányzata és a Határon Átnyúló Kezdeményezések Közép-európai Segítő Szolgálata 2018. június 18-án rendezte meg a negyedik szentgotthárdi fórumot az önkormányzat épületegyüttesében található refektóriumban, ahol az Őrség Határok Nélkül Egyesületről, az Egyesület 2014-2020-as Helyi Fejlesztési Stratégiájáról, magyarországi Leader megvalósítási tapasztalatairól és a határon átnyúló együttműködés lehetőségeiről, az Egyesület alelnöke, Kocsis Zsolt polgármester tartott szakmai előadást. Az idei szeminárium központi témája a periférikus, elnéptelenedő térségek gazdasági és társadalmi fejlesztésének eszközrendszere, az agráriumtól az alkonygazdaságon keresztül a turizmusig, a határtérség problémái, fejlesztési lehetőségei.

2018. június 26-án Őriszentpéteren tájékoztató fórumot tartottunk a Vidékfejlesztési Program aktualitásairól, a benyújtott pályázatok hiánypótlási felszólításának teljesítéséről, kifizetési kérelmek összeállításáról, elszámolási szabályokról.

* 1. **A HACS működésével kapcsolatos aktualitások, változások bemutatása**

Az Őrség Határok Nélkül Egyesület tisztségviselőiben, szolgáltatást nyújtó külső cégek tekintetében a beszámolási időszak (2018. II. negyedév) alatt változás nem történt. Az Őrség Határok Nélkül Egyesület Munkaszervezetének létszámában változás az érintett beszámolási időszak alatt nem történt, a Munkaszervezet állományi létszáma 2,5 fő. (2 fő főállású, 1 fő részmunkaidős- 4 órás munkavállaló)

Egyéb HACS tevékenységek:

* Az Egyesület folyamatos ügyfélfogadást biztosított munkaszervezeti irodájában heti 5 napon keresztül, heti 40 órában, amely során az általános tájékoztatás mellett projektgenerálásban, támogatási kérelmek összeállításában segítette az ügyfeleket. Az elérhető pályázati lehetőségekről az egyesület tagságát rendszeresen emailben tájékoztatta.
* 2018. április 11-én Egyesületünk Munkaszervezete részt vett a Vas Megyei Kormányhivatal munkatársai által tartott IIER ügyintézői felkészítésen Szombathelyen.
* Az Egyesület honlapot működtet ([www.orsegleader.hu](http://www.orsegleader.hu)), facebook oldalt, amelyeken keresztül folyamatosan frissítésre, aktualizálásra kerül a Helyi Fejlesztési Stratégia, a VP, más egyéb OP, a LEADER helyi akciócsoporttal, valamint egyéb a térséggel kapcsolatos hírek. A honlapon aloldal került létrehozásra, ahol a LEADER pályázatokkal kapcsolatos tudnivalók, információk kerülnek megosztásra.
  1. **Az iroda és a munkaszervezet fenntartásával kapcsolatos kötelezettségek teljesítése, különös tekintettel a TO-ban szereplő indikátoroknak megfelelően. Az irodára és/vagy a munkaszervezetre vonatkozóan a beszámolási időszakban bekövetkezett változások**
     1. A munkaszervezet fenntartásával kapcsolatos kötelezettségek teljesítése:

Az Egyesület munkaszervezetében a 2018. április 1.- június 30. közötti időszakban személyi változás nem történt, a munkaszervezet állományi létszáma 2,5 fő dolgozó.

A munkaszervezet vezető főállású, heti 40 órában foglalkoztatott, főiskolai (közgazdász) végzettséggel rendelkezik. A pénzügyi-ügyviteli feladatokat ellátó munkatárs szintén főállású, heti 40 órában került foglalkoztatásra, középfokú végzettséggel rendelkezik. Az 1 fő részmunkaidős, térség menedzseri feladatokat ellátó, heti 20 órában foglalkoztatott munkatárs felsőfokú végzettségű. Az Egyesülettel munkaviszonyban álló munkavállalók munkaszerződéseiben, munkaköri leírásai esetében változás nem történt. Az Egyesület elnöke a közgyűlés döntése értelmében továbbra is tiszteletdíjban részesül.

2.4.2. Az iroda fenntartásával kapcsolatos kötelezettségek teljesítése:

Az Őrség Határok Nélkül Egyesület munkaszervezeti irodájának címe nem változott, a 2018. január 1. – március 31. közötti időszakban az iroda a 9941 Őriszentpéter, Városszer 23. cím alatt érhető el. Az iroda mérete: 55,4 m2. Az iroda vezetékes telefonnal, internettel, mobiltelefonnal, számítástechnikai eszközökkel, 3 db munkaállomással ellátott.

* 1. **Egyéb**

**3. Amennyiben a beszámolóban szereplő időszak során rendezvény került megtartásra, minimum 3000 – maximum 6000 karakter terjedelmű szakmai összefoglaló, jelenléti ív, valamint minimum 1 darab – maximum 5 darab fotó csatolása szükséges.**

Kelt.: Őriszentpéter, 2018. július 10.

Készítette:

Györkéné Bognár Barbara

munkaszervezet vezető

……………………….

Őr Zoltán

elnök